‘બૅન્જો’માં રિતેશ દેશમુખ અને નર્ગિસ ફખરી લીડ સ્ટાર છે. મ્યુઝિકલ-ઍક્શન-ડ્રામા એવી આ ફિલ્મ બૅન્જો વગાડનારા તરાટની વાત કહે છે. તરાટ (રિતેશ દેશમુખ) મુંબઈની ઝૂંપડપટ્ટીમાં મોટો થયો છે અને ઝૂંપડપટ્ટીના ફ્રેન્ડ્સ સાથે તેણે એક બૅન્ડ બનાવ્યું છે. જોકે આ બૅન્ડની કોઈ આૈકાત નથી કે એ મોટાં સપનાં જુએ. મૅરેજ અને સગાઈના પ્રસંગોમાં બૅન્જો બજાવતા આ બૅન્ડના તરાટનાં સપનાંઓ પણ કંઈ મોટાં નથી, પણ એ સપનાં મોટાં કરવાનું કામ નર્ગિસ (નર્ગિસ) કરે છે.